  Туспуктэм: София Хохрякова Анжелика Тихонова корреспондент 24-тӥ куартолэзе Удмуртиын коронавируслы 2 сюрс 87 эскеронъёс ортчытӥзы, 35 муртлэсь висёнэз шараязы, соос пӧлын 14 аресозь тямыс пиналъёс но 65 арессэс ортчем 10 арлыдоос. 22 адями эмъюртъёсы шедиз. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 2 сюрс 179 адямиез эмчиос чакласа возё.  Эмъяськонниын кыллись 107 висисьёслэн тазалыксы шоро-куспо лыдъяське, 15 муртлэн – секыт, сизьымез со пӧлысь тыосты шокатӥсь аппарат борды итэмын.  20 адями висёнэз вормиз. Кык мурт кулӥз. Воргоронъёслы 54, 57 арес вал. 24-тӥ куартолэзьлы Удмуртиын коронавирусэн черлан 166 сюрс 768 учыр лабораториосын зэматэмын. 162 сюрс 292 мурт йӧназ, 4 сюрс 38 адями улонысь кошкиз.  697 сюрс 805 мурт вакцинациез ортчиз, со пӧлысь 557 сюрс 652 адями кыкетӥ компонентсэ но басьтӥз. 155 сюрс 744 адями ревакцинациез ортчиз. Тодэ вайытом, нунал азьвыл Удмуртиын коронавируслы 873 эскеронъёс ортчытӥзы вал. 19 муртлэсь висёнэз шараязы, соос пӧлын 14 аресозь куинь пиналъёс но 65 арессэс ортчем сизьым арлыдоос. 16 адями эмъюртъёсы шедиз. Тегъёс: Удмуртия Ижкар Тазалык коронавирус  